Sahateollisuuden uusi aikakausi alkaa Raumalla vuonna 2022. Uusi Rauman saha on maailman modernein, ja toimii keskeytyksettä vuorokauden ympäri. Sen suorituskyky on huippuluokkaa.
Saha hyödyntää modernia tuotantotekniikkaa, kuten konenäköä ja älykästä ohjausta sekä tekoälyratkaisuja kaikissa sahaprosessin vaiheissa. Konenäön avulla varmistetaan lopputuotteiden laatu ja tuotantoprosessin tehokkuus. Prosessista saadaan tarkkaa laatutietoa myös asiakkaiden käyttöön.
Sahauslinjan nopeus on yli 200 metriä minuutissa. Se on noin kolme kertaa enemmän kuin mihin tavanomaiset sahat yltävät.
Uusi saha tuottaa ensiluokkaista laatua vaativiin loppukäyttökohteisiin. Sahatavaraa tuotetaan tehtaalla 750 000 kuutiota vuodessa. Raaka-aineena hyödynnetään korkealuokkaista mäntytukkia.
Kuivaamokuormien siirrot ja sahatavaran lastaus on automatisoitu. Logistiikka satamaan ja laivaan on tehokasta.
Katso video: